Republika Hrvatska

Općinski sud u Vinkovcima

Komisija za provedbu oglasa

Broj: 7 Su-131/2020-64.

Datum objave: 21. listopada 2020.

OBAVIJEST KANDIDATIMA O DANU ODRŽAVANJA

I NAČINU PROVEDBE POSTUPKA TESTIRANJA

za oglas objavljen 5. listopada 2020. godine na web stranicama Ministarstva uprave i pravosuđa i web stranici Općinskog suda u Vinkovcima te putem nadležne službe za zapošljavanje, radi prijma u državnu službu u Općinski sud u Vinkovcima na radno mjesto

- administrativni referent - sudski zapisničar - 3 izvršitelja/ice na određeno vrijeme

Kandidati prijavljeni na oglas koji su prijave podnijeli pravovremeno te ispunjavaju propisane i u oglasu objavljene uvjete, obavještavaju se da će se testiranje kandidata održati u prostorijama Općinskog suda u Vinkovcima, Trg bana Josipa Šokčevića 17

28. listopada 2020. s početkom u 8,30 sati

Kandidat koji nije pristupio testiranju smatrat će se da je povukao prijavu na oglas i neće se smatrati kandidatom prijavljenim na oglas.

Po dolasku na testiranje od kandidata će biti zatraženo predočenje isprava radi utvrđenja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidati će pristupiti testiranju u pisanom obliku u trajanju od 30 minuta.

Kandidati su dužni pridržavati se utvrđenog vremena i rasporeda testiranja.

Tijekom održavanja provjere znanja kandidati neće moći koristiti literaturu i bilješke, napuštati prostoriju ili se služiti mobitelom.

Kandidati koji se budu ponašali neprimjereno ili bi prekršili jedan od gore navedenih pravila bit će udaljeni s testiranja i njihov rezultat i rad komisija neće bodovati.

Pravni i drugi izvori za pripremanje kandidata za testiranje objavljeni su s danom objave oglasa na web stranici suda (<http://sudovi.pravosudje.hr/osvi/> odnosno na novoj web stranici suda <https://sudovi.hr/hr/osvk> ).

Postupak testiranja:

Testiranje se sastoji od pisanog testa provjere iz dvije oblasti: poznavanja Sudskog poslovnika i Pravilnika o radu u sustavu eSpisa. Pisana provjera traje ukupno 30 minuta.

Svaki dio pisane provjere sadrži 10 zadataka, za točno rješenje svakog zadatka moguće je ostvariti 1 bod, a zadatak se može bodovati samo punim bodom, te kandidat može ostvariti od 0 do 10 bodova.

Smatra se da su kandidati zadovoljili na testiranju ako su za svaki dio provjere znanja, dobili najmanje 5 bodova te tada mogu pristupiti drugom dijelu testiranja.

Po završenim pisanim provjerama kandidati/kinje koji su iz svakog područja ostvarili najmanje 5 bodova, pristupiti će provjeri znanja i sposobnosti i vještine pisanja uz uporabu računala u trajanju od ukupno 10 minuta (prijepis zadanog teksta na računalu, utvrđivanje brzine i točnosti).

Smatra se da je kandidat/kinja zadovoljio/la na testiranju ukoliko za svaki dio provjere znanja i sposobnosti i vještine pisanja ostvari najmanje 5 bodova, što je 50% od ukupnog broja bodova.

Kandidati za radno mjesto administrativnog referenta - sudskog zapisničara koji su zadovoljili na testiranju istoga dana pristupiti će razgovoru (intervjuu) s Komisijom, a popis kandidata i vrijeme određeno za intervju biti će objavljeno na web stranici suda (<https://sudovi.hr/hr/osvk> ).

Svi kandidati/kinje prijavljeni na oglas (koji nisu izgubili to svojstvo), imaju pravo uvida u dokumentaciju koja se odnosi na oglas i to u onom dijelu koji se odnosi na njih.

Popis kandidata koji mogu pristupiti testiranju 28. listopada 2020. u 8,30 sati

1. Maja Babić, Vinkovci
2. Martina Babić Brnić, Račinovci
3. Tijana Dodiković, Vinkovci
4. Anita Grafina, Vinkovci
5. Zdenka Grgić, Nuštar
6. Ana Jakobović, Vinkovci
7. Josipa Jazvo, Vinkovci
8. Marta Kelemen, Vinkovci
9. Tanja Krnjić, Berak
10. Ivana Maričić, Vinkovci
11. Goran Matić, Vinkovci
12. Sanja Pejić, Vinkovci
13. Ana Petrinić, Vinkovci
14. Jelena Simić, Vinkovci
15. Jovana Šahović, Borovo
16. Mirjam Škrlec, Jarmina
17. Teodora Vuković, Vukovar
18. Zorica Žalac, Vinkovci

**Komisija za provedbu oglasa**